Document ID: /roh_data/filtered/fineweb-2-filterrobots_roh.jsonl.gz/66040

En la vischnanca da Tujetsch, sisum la Surselva, ha in tren a vapur nostalgic chaschunà sonda suentermezdi in incendi da cultira datiers da la staziun dal tren da Tschamut. Grazia a l'intervenziun sperta dals pumpiers hajan ins pudì impedir che l'incendi sa derasa sin in guaud da protecziun ch'è en la vischinanza, ha communitgà la polizia chantunala.
In fieu sin ina surfatscha da circa 50 meters sin 20 meters saja vegnì stizzà cun agid d'in tren da pumpiers da la Viafier dal Matterhorn Gottard. La raschun da l'incendi saja pli probabel burnida che la locomotiva a vapur ha producì. Pervi da l'incendi è il traject da tren da la Matterhorn Gotthard Bahn, tranter Mustér ed Andermatt stà interrut durant radund in'ura.